Константинополь солыхы (1879)

1879 елгы Константинополь солыхы, ,  — Россия империясе белән Госманлы империясе арасында тынычлык һәм дуслык турында солых килешүе. 1877-1878 елгы рус-төрек сугышы тәмамланганнан соң имзаланган.

 Тарих 
1879 елның 27 гыйнварында (8 февралендә) Константинопольдә кул куелган. Россия империясе өчен рус императорының төрек солтаны каршындагы гадәттән тыш һәм вәкаләтле илчесе кенәз А.Б. Лобанов-Ростовский, Госманлы империясе өчен тышкы эшләр министры А. Каратеодори кул куйган.

1879 елгы Константинополь солых килешүе 1878 елгы Сан-Стефан солыхының  1878 елгы Берлин трактаты тарафыннан юкка чыгарылмаган һәм төзәтелмәгән шартларын тагын бер кат раслый.

 Килешү 
Солых килешүе
 Госманлы империясенең Россия империясенә түләнә торган контрибуциясенең суммасын билгели;
 Сугыш нәтиҗәсендә зыян күргән Госманлы империясендәге Россия империясе подданныйларына һәм оешмаларына компенсация суммасын билгели;
 Балкандагы төрек хакимлегенә каршы азатлык көрәшендә катнашкан Госманлы империясе подданыйларына амнистия игълан итә;
 Сәүдәгә, юрисдикциягә һәм Госманлы империясендә яшәүче Россия империясе подданныйларына кагылышлы элекке рус-төрек килешүләре янәдән торгыза.

 Чыганаклар 
 Большая российская энциклопедия. В 30 томах. Том 15 (Ко-Кр). М.: НИ БРЭ, 2010. ISBN 978-5-85270-346-0

 Әдәбият 
 Сборник договоров России с другими государствами. 1856-1917. М., 1952.

 Сылтамалар 
 Моны да карагыз 
 1700 елгы Константинополь солыхы
 1720 елгы Константинополь солыхы
 1724 елгы Константинополь солыхы

 Искәрмәләр 

Төркем:Госманлы империясенең халыкара килешүләре
Төркем:Россия империясенең халыкара килешүләре
Төркем:Солыхлар
Төркем:1879 ел